Հուսիկ Պողոսյան

Հուսիկ Պողոսի Պողոսյան (), հայ խորհրդային քիմիկոս, ինժեներ-տեխնոլոգ։

Կենսագրություն 
Սկզբնական կրթությունն ստացել է Թիֆլիսում (2-րդ արական գիմնազիա)։ Ավարտել է Լայպցիգի համալսարանի քիմիայի բաժինը, ուր հետազոտություններ է կատարել լուսաքիմիայի բնագավառում և պաշտպանել դիսերտացիա (1912 թ.)։ Աշխատել է Դարմշտադտում (1912-1914 թթ.) և Մոսկվայում (1914-1917 թթ.)։ Մինչև 1921 թ.-ը Դոնի Ռոստովում կաշվի արտադրության գլխավոր մասնագետը և տեխնիկական տնօրենն էր, կաշեգործների նահանգային առաջին դասընթացների կազմակերպիչը։ 1921 թ.-ին տեղափոխվել է Երևան, որպես կաշվի առաջին գործարանի տեխնիկական տնօրեն։ Դասավանդել է Երևանի համալսարանում (1924-1934 թթ.), ապա պոլիտեխնիկական ինստիտուտում (1934-1937 թթ.՝ քիմիական ֆակուլտետի դեկան)։ Կատարել է կիրառական բնույթի հետազոտություններ, որոնք կապված էին ՀԽՍՀ-ում զարգացող քիմիական արդյունաբերության՝ հատկապես օրգանական նյութերի արտադրության տեխնոլոգիայի հետ։

Հայ քիմիկոսներ
Հայ ճարտարագետներ
Լայպցիգի համալսարանի շրջանավարտներ